

Priedas Nr. 7
RANGOS DARBŲ SUTARTIS (PROJEKTAS) 

2025 m. liepos mėn.     d. Nr.
Anykščiai

Anykščių rajono savivaldybės administracija, kodas 188774637, atstovaujama Anykščių rajono savivaldybės administracijos direktorės, Vilmos Vilkickaitės, veikiančios pagal Lietuvos Respublikos vietos savivaldos įstatymą, (toliau – Užsakovas) ir ..........., juridinio asmens kodas .........., atstovaujama (-as) ..........., veikiančio (-ios) vadovaujantis ..........., (toliau – Rangovas). Toliau kartu vadinami „Šalimis“, o kiekvienas atskirai – „Šalimi“, sudarė šią Sutartį, toliau vadinamą „Sutartimi“, ir susitarė dėl toliau išvardytų sąlygų.

I SKYRIUS
SUTARTIES DALYKAS

1. Administracinio pastato J. Biliūno g. 23, Anykščiai patalpų remonto darbai, (toliau – Darbai). Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti Rangovo atliktus Darbus ir Rangovui sumokėti Sutarties kainą  Sutartyje numatytomis sąlygomis ir tvarka.


II SKYRIUS
SUTARTIES KAINA IR KAINODAROS TAISYKLĖS

2. Bendra ir galutinė Sutartyje numatytų remonto darbų kaina – ......................... Eur (kaina žodžiu.................) įskaitant pridėtinės vertės mokestį (toliau – PVM). Sutarties kaina apima Pradinę sutarties vertę ir papildomų darbų, dėl kurių atlikimo šalys susitarė kainą. Jei nurodyta suma skaičiais neatitinka sumos žodžiais, teisinga laikoma suma žodžiais.
3. Sutarties kaina Sutarties galiojimo metu nekeičiama, išskyrus kai sudaromas raštiškas Šalių susitarimas dėl papildomų,  keičiamų ir / ar nevykdomų Darbų.
4. Tuo atveju, kai faktiškai atliktų darbų kiekiai (skaičiuojant pinigine verte) skiriasi nuo Sutartyje ar pirkimo dokumentuose nurodytų darbų kiekių, tačiau toks skirtumas neviršija 10 procentų pradinės Sutarties vertės, laikoma, kad didesni ar mažesni darbų kiekiai yra įskaičiuoti į Sutarties kainą, ir Sutarties kaina nekoreguojama.
5. Jeigu faktiškai reikalingų atlikti darbų apimčių skirtumas (skaičiuojant pinigine verte) viršija 10 procentų, skaičiuojant nuo pradinės Sutarties vertės, darbų apimties keitimas, papildomų darbų įsigijimas ar darbų atsisakymas vykdomas taikant Sutartyje nurodytų darbų įkainius arba Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktuali redakcija) patvirtintos Kainodaros taisyklių nustatymo metodikos, III skyriuje nustatytas kiekio (apimties) keitimo sąlygas.    
6. Sutarties kaina apima visus Rangovo sutartinius įsipareigojimus ir visa, kas būtina tinkamam Sutartyje ir jos prieduose nurodytų darbų įvykdymui, jų užbaigimui. Į kainą įskaičiuojami visi mokesčiai, rinkliavos ir visos išlaidos, susijusios su Darbams atlikti reikalingomis medžiagomis, įrenginiais, gaminiais, Rangovo naudojama technika, mechanizmais, transportu ir kitomis Darbams atlikti naudojamomis priemonėmis, kurios būtinos visų Sutartyje nurodytų Darbų atlikimui.
7. Sutarties kaina gali kisti (didėti ar mažėti) dėl valstybės institucijų priimtų įstatymų  ir įstatymų lydimųjų teisės aktų, keičiančių pridėtinės vertės mokesčio dydį, kurie turi tiesioginės įtakos Darbų sąnaudų pasikeitimui, ir priimti šios Sutarties galiojimo metu. Tokiu atveju Sutarties kaina pasikeičia tiek, kiek pasikeičia pridėtinės vertės mokestis. Perskaičiavimas atliekamas ne vėliau kaip per 10 dienų po teisės akto įsigaliojimo dienos dėl PVM dydžio pasikeitimo. Perskaičiavimas įforminamas Sutarties Šalių rašytiniu susitarimu, kuris tampa neatsiejama Sutarties dalimi. Perskaičiuojama tik tų darbų kaina, kurie vykdomi ir jų rezultatai (tarpiniai rezultatai) šios Sutarties nustatyta tvarka perduodami Užsakovui po PVM mokesčio tarifo pasikeitimo. Sutarties kaina pasikeitus kitiems mokesčiams neperskaičiuojama.
8. Sutarties kaina gali būti koreguojama nevykdomų/papildomų Darbų sumomis pasirašant Susitarimą dėl Sutarties kainos koregavimo. Nevykdomų/papildomų Darbų kainos apskaičiuojamos žemiau esančiais būdais: 
8.1. pritaikant sutartyje numatytų darbų kainą; 
8.2. vadovaujantis sąmatų skaičiavimo programos „Sistela“ duomenų bazėje nurodytomis darbų kainomis, patvirtintomis Sutarties įsigaliojimo dieną.

III SKYRIUS
ATSISKAITYMO UŽ ATLIKTUS DARBUS TVARKA

9. Užsakovas apmoka Rangovui už faktiškai atliktus Darbus per 30 (trisdešimt) kalendorinių dienų nuo tinkamai pateiktos PVM sąskaitos-faktūros gavimo dienos. 
10. Mokėjimai atliekami eurais į Rangovo nurodytą banko sąskaitą pagal PVM sąskaitas-faktūras, pateiktas naudojantis informacinės sistemos „SABIS“ priemonėmis.
11. Avansiniai mokėjimai nenumatomi.
12. Užsakovas turi teisę sulaikyti mokėjimus arba atsisakyti priimti Darbus, jeigu:
12.1. Nepašalinti Darbų defektai;
12.2. Užsakovui padaryti nuostoliai;
12.3. Darbai yra vertinami kaip darbai su trūkumais arba prieštaraujantys sutarčiai;
12.4. Darbai atliekami nesilaikant darbų atlikimo grafiko.
13. Užsakovas galutinai atsiskaito su Rangovu, kai yra atlikti visi šioje Sutartyje numatyti darbai ir pašalinti defektai.
14. Už savavališkai atliktus darbus, taip pat už darbus, kurie jų atlikimo metu pripažįstami atliktais su trūkumais arba neatitinkančiais šios Sutarties sąlygų, neatlyginama. Užsakovui pareikalavus, Rangovas privalo per Užsakovo nustatytą terminą pašalinti nustatytus trūkumus ar ištaisyti netinkamai atliktus darbus. Rangovui per nustatytą terminą nepašalinus trūkumų, Užsakovas turi teisę organizuoti jų pašalinimą Rangovo sąskaita.
15. Tiesioginio atsiskaitymo Rangovo pasitelkiamiems subrangovams galimybės įgyvendinamos šia tvarka:  
15.1. Subrangovas, norėdamas, kad Užsakovas tiesiogiai atsiskaitytų su juo pateikia prašymą Užsakovui.
15.2. Subrangovas, prieš pateikdamas sąskaitą Užsakovui, turi ją suderinti su Rangovu. Suderinimas laikomas tinkamu, kai Subrangovo išrašytą sąskaitą raštu patvirtina atsakingas Rangovo atstovas. Užsakovo atlikti mokėjimai Subrangovui pagal jo pateiktas sąskaitas atitinkamai mažina sumą, kurią Užsakovas turi sumokėti Rangovui pagal Sutarties sąlygas ir tvarką. Rangovas, išrašydamas ir pateikdamas sąskaitas Užsakovui, atitinkamai į jas neįtraukia Subrangovo tiesiogiai Užsakovui pateiktų ir Rangovo patvirtintų sąskaitų sumų; 
15.3. Tiesioginis atsiskaitymas su Subrangovu neatleidžia Rangovo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su Subrangovu, Rangovo Sutartimi numatytos teisės, pareigos ir kiti įsipareigojimai nepereina Subrangovui; 
15.4. Užsakovas atsiskaito su Subrangovu per 30 (trisdešimt) kalendorinių dienų nuo tinkamai pateiktos PVM sąskaitos-faktūros gavimo dienos. 
15.5. Jei dėl tiesioginio atsiskaitymo su Subrangovu faktiškai nesutampa Rangovo ir Subrangovo mokėtinos sumos, rizika prieš Užsakovą tenka Rangovui ir neatitikimai pašalinami Rangovo sąskaita.

IV SKYRIUS
SUTARTIES GALIOJIMAS IR DARBŲ ATLIKIMO TERMINAI

16. Sutartis įsigalioja Šalims pasirašius Sutartį. Sutartis galioja iki visiško Sutartyje numatytų įsipareigojimų įvykdymo. Administracinio pastato J. Biliūno g. 23, Anykščiai patalpų remonto darbai, turi būti atlikti per 3 (tris) mėn. nuo darbų sutarties pasirašymo datos. Numatoma darbų pratęsimo trukmė 2 (du) mėn. Rangovas gali atlikti darbus anksčiau numatyto laiko.
17. Jeigu Statybvietės perdavimo–priėmimo aktas nepasirašomas per 5 (penkias) dienas nuo Sutarties įsigaliojimo, Darbų pradžia laikoma šeštoji diena po Sutarties įsigaliojimo.
18. Darbų pabaiga pagal Sutartį bus laikoma momentu, kai tinkamai bus užbaigti visi Sutartyje numatyti Darbai, ištaisyti defektai, pasirašomas Darbų priėmimo–perdavimo aktas.
19. Sutartyje nurodytas Darbų atlikimo terminas, kai Darbų atlikimas buvo sustabdytas ne dėl Rangovo kaltės, gali būti pratęstas sustabdymo laikotarpiui.

V SKYRIUS
SUTARTIES ŠALIŲ TEISĖS IR PAREIGOS

20. Užsakovo teisės ir pareigos:
20.1. prižiūrėti ir kontroliuoti atliekamų darbų eigą ir kokybę;
20.2. teikti Darbams vykdyti būtinus nurodymus;
20.3. pareikalauti šalinti darbų trūkumus, nemokėti už nekokybiškai atliktus darbus arba prireikus – sustabdyti Darbus, kol trūkumai bus pašalinti;
20.4. sumokėti Sutarties kainą Sutarties III skyriuje nustatyta tvarka ir terminais;
20.5. suteikti informaciją ir / ar dokumentus, būtinus Sutarčiai vykdyti;
20.6. tinkamai vykdyti kitus įsipareigojimus, numatytus Sutartyje;
20.7. esant svarbioms aplinkybėms, Užsakovas turi teisę sustabdyti Darbus ar jų dalį iki tol, kol išnyks tai lėmusios aplinkybės. 
21. Rangovo teisės ir pareigos:
21.1. vykdyti Darbus pagal Sutartį, techninę specifikaciją, projektinius sprendinius ir Lietuvos Respublikos teisės aktų reikalavimus;
21.2. laiku ir kokybiškai atlikti bei perduoti Užsakovui Darbus;
21.3. užtikrinti Darbų vykdymo metu darbuotojų saugos, sveikatos, aplinkos apsaugos, priešgaisrinės ir eismo saugos reikalavimų laikymąsi;
21.4. savo lėšomis aprūpinti Darbų atlikimui reikalingomis medžiagomis, įranga, mechanizmais ir kitais ištekliais bei atsakyti už jų kokybę;
21.5. prieš pradedant Darbus pateikti Užsakovui naudojamų medžiagų ir gaminių atitikties dokumentus;
21.6. pasitelkti tik pasiūlyme nurodytus subrangovus, o jų keitimą iš anksto raštu suderinti su Užsakovu. Už subrangovų veiksmus atsako Rangovas;
21.7. savo lėšomis pašalinti Darbų trūkumus, nustatytus Darbų vykdymo metu ar garantiniu laikotarpiu, ir atlyginti dėl to Užsakovui atsiradusius nuostolius;
21.8. tvarkyti statybvietę, šalinti atliekas teisės aktų nustatyta tvarka ir pateikti tai patvirtinančius dokumentus;
21.9. pateikti Užsakovui Darbų perdavimo–priėmimo dokumentus ir kitą su Darbų vykdymu susijusią privalomą dokumentaciją;
21.10. sustabdyti Darbus gavus rašytinį Užsakovo nurodymą;
21.11. gauti Sutartyje nustatytą atlyginimą už tinkamai ir laiku atliktus Darbus.


VI SKYRIUS
SUBRANGA, SUBRANGOVŲ KEITIMAS

22. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi asmenimis, veikiančiais Rangovo vardu. Rangovas yra atsakingas už Subrangovo, jo įgaliotų atstovų ir darbuotojų veiksmus arba neveikimą atliekant Darbus taip, kaip atsakytų už savo paties veiksmus ar neveikimą.
23. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų Subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimą visu Sutarties vykdymo metu.
24. Rangovas, norėdamas pakeisti Sutartyje numatytus Subrangovą (-us), Užsakovui pateikia pagrįstą prašymą, kuriame nurodo aplinkybes, lemiančias Subrangovo (-ų) pakeitimo poreikį, jo atitikimą pirkimo sąlygose numatytiems reikalavimams bei prideda tai pagrindžiančius dokumentus. Subrangovas (-ai) gali pradėti vykdyti Darbus tik Rangovui gavus Užsakovo sutikimą.

VII SKYRIUS
DARBŲ PERDAVIMAS–PRIĖMIMAS

25. Užbaigtų Darbų perdavimas–priėmimas organizuojamas gavus rašytinį Rangovo prašymą.
26. Užsakovas, gavęs Rangovo prašymą, per 10 (dešimt) darbo dienų:
· kartu su Rangovu atlieka bendrą Darbų apžiūrą ir patikrinimą, prireikus surašo defektų ir smulkių nebaigtų Darbų, neturinčių esminės įtakos Darbų naudojimui pagal paskirtį, sąrašą bei nustato defektų pašalinimo terminą; 
· arba pasirašo norminių teisės aktų reikalavimus atitinkantį užbaigtų Darbų perdavimo – priėmimo aktą; 
· arba raštu atsisako priimti Darbus, nurodydamas atsisakymo pagrindus ir Darbus, kuriuos Rangovas privalo atlikti ar ištaisyti, kad būtų galima pasirašyti užbaigtų Darbų perdavimo – priėmimo aktą.
27. Perduodant užbaigtus Darbus, Užsakovui perduodama visa Darbų įvykdymo ir išpildomoji dokumentacija.

VIII SKYRIUS
ATSAKOMYBĖ UŽ DEFEKTUS

28. Užsakovas, nustatęs Darbų trūkumus ar kitokį nukrypimą nuo Sutarties po Darbų priėmimo–perdavimo, jei tie trūkumai ar nukrypimai negalėjo būti nustatyti perimant Darbus (paslėpti trūkumai), taip pat jei buvo Rangovo tyčia paslėpti, privalo apie tai raštu pranešti Rangovui.
29. Darbų garantinis terminas nustatomas vadovaujantis Lietuvos Respublikos civiliniu kodeksu. Rangovas garantinio laikotarpio metu, Užsakovui pareikalavus, privalo savo sąskaita ir rizika pašalinti defektus bei atlyginti žalą, atsiradusią dėl netinkamos Darbų kokybės ar bet kurio sutartinio Rangovo įsipareigojimo neįvykdymo.






IX SKYRIUS
ŠALIŲ ATSAKOMYBĖ

30. Užsakovas nepagrįstai uždelsęs atsiskaityti už tinkamai atliktus darbus Sutarties 9 punkte nurodytais terminais, moka Rangovui 0,02 % dydžio delspinigius nuo pradinės Sutarties kainos už kiekvieną uždelstą dieną. 
31. Užsakovas nepagrįstai uždelsęs priimti užbaigtus Darbus ilgiau kaip 20 dienų nuo Rangovo pranešime nurodyto darbų užbaigimo termino, moka Rangovui 0,02 % dydžio delspinigius nuo pradinės Sutarties kainos už kiekvieną uždelstą dieną.
32. Užsakovas nutraukęs Sutartį ne dėl Rangovo kaltės, atlygina Rangovui jo turėtas pagrįstas objekto statybos išlaidas ir nuostolius, susijusius su Sutarties nutraukimu.
33. Rangovas uždelsęs atlikti Darbus ne dėl Užsakovo kaltės, moka Užsakovui 0,02 % dydžio delspinigius nuo pradinės Sutarties kainos už kiekvieną pavėluotą dieną. Delspinigiai gali būti išskaičiuojami iš bet kokių Rangovo naudai atliekamų mokėjimų. 
34. Rangovas, Užsakovo nurodytais terminais nepašalinęs defektų, nustatytų garantinio laikotarpio metu, atlygina Užsakovui faktiškas defektų šalinimo išlaidas ir sumoka Užsakovui 5 % dydžio baudą nuo pradinės Sutarties kainos.
35. Rangovo pagal šią Sutartį mokėtina maksimali delspinigių ir baudų suma kartu negali viršyti 10 proc. pradinės Sutarties kainos.
36. Delspinigių ar baudos sumokėjimas neatleidžia Rangovo nuo prievolės atlikti Darbus.
37. Šalis atleidžiama nuo atsakomybės už Sutarties nevykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles.
38. Šalis, negalinti vykdyti savo įsipareigojimų dėl nenugalimos jėgos aplinkybių, privalo kaip galima greičiau, bet ne vėliau kaip per 5 (penkias) kalendorines dienas pranešti apie tai kitai Šaliai. Šios pareigos neįvykdžiusi Šalis privalo atlyginti dėl nepranešimo atsiradusius kitos Šalies tiesioginius nuostolius.
39. Jei Sutartis dėl nenugalimos jėgos aplinkybių tinkamai nevykdoma ilgiau kaip 3 (tris) mėnesius, bet kuri iš Šalių gali vienašališkai nutraukti Sutartį, įspėjusi kitą Šalį prieš 14 (keturiolika) kalendorinių dienų. 
40. Už Sutarties vykdymą atsakingas Užsakovo darbuotojas: Anykščių rajono savivaldybės administracijos Bendrojo ir ūkio skyriaus, Ūkio reikalų specialistas, Almantas Žvirblis, tel. +370 698 86 592, el. paštas: almantas.zvirblis@anyksciai.lt .
41. Už Sutarties vykdymą atsakingas Rangovo darbuotojas: ..........., tel. ..........., el. ........... .

X SKYRIUS
 SUTARTIES PAKEITIMO, NUTRAUKIMO SĄLYGOS IR TVARKA

42. Darbų atlikimo terminas gali būti pratęstas, o Darbų vykdymo grafikas koreguojamas Šalių sutarimu Rangovo prašymo pagrindu bei dėl:
42.1. Projekto pakeitimų;
42.2. Užsakovo veiksmų ar neveikimo;
42.3. trečiųjų asmenų veiksmų ar neveikimo; 
42.4. išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų), ar kitų objektyvių aplinkybių, kurių joks patyręs rangovas nebūtų galėjęs numatyti ir įvertinti.
43. Dėl Užsakovo bei trečiųjų asmenų (išskyrus Subrangovus), veiksmų ar neveikimo gali būti pratęsiamas Darbų užbaigimo terminas, tačiau ne ilgiau, nei truko nuo Rangovo nepriklausančios aplinkybės.
44. Sutarties nutraukimo tvarka:
44.1. Sutartis gali būti nutraukta rašytiniu Šalių susitarimu. Šalims susitarus dėl Sutarties nutraukimo, sudaromas rašytinis susitarimas. Susitarime nurodomos Sutarties nutraukimo sąlygos, pasekmės ir veiksmai, kuriuos Šalys turi atlikti viena kitos atžvilgiu.
44.2. Kiekviena Šalis dėl kitos Šalies Sutartyje numatytų įsipareigojimų nevykdymo ar netinkamo vykdymo turi teisę vienašališkai nutraukti Sutartį, prieš tai raštu įspėjusi kitą Šalį prieš 30 (trisdešimt) kalendorinių dienų. Tokiu atveju Šalis, dėl kurios kaltės Sutartis nutraukiama, privalo atlyginti kitai Šaliai nuostolius dėl Sutarties nutraukimo.
44.3. Užsakovas turi teisę vienašališkai nutraukti Sutartį, kai Rangovui yra iškelta bankroto ar restruktūrizavimo byla ir surinktų duomenų visuma sudaro prielaidą, kad Rangovas nebus pajėgus įvykdyti Sutartį laiku, ar gali būti sunkiau išieškoti nuostolius, atsiradusius dėl Sutarties pažeidimo. Apie ketinimą nutraukti Sutartį Užsakovas prieš 30 kalendorinių dienų raštu praneša apie tai Rangovui.
44.4. Sutartis gali būti nutraukta ir Lietuvos Respublikos civilinio kodekso 6.217 straipsnyje, Lietuvos Respublikos viešųjų pirkimų įstatymo 90 straipsnyje nustatyta tvarka.
45. Sutarties nutraukimas neatleidžia Šalių nuo tinkamo sutartinių įsipareigojimų, atsiradusių iki jos nutraukimo, įvykdymo. 
46. Bet kokie nesutarimai ar ginčai sprendžiami abipusiu Šalių susitarimu. Šalių susitarimai dėl Sutarties nutraukimo, keitimo arba papildymo įforminami Šalių atstovų pasirašomais dvišaliais susitarimais, kurie tampa neatskiriama Sutarties dalimi.
47. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisės aktuose nustatyta tvarka teisme.

48. Šalys įsipareigoja atlikti visus nuo kiekvienos iš jų priklausančius veiksmus, įskaitant reikiamų dokumentų pateikimą / pasirašymą / gavimą, maksimaliai ir sąžiningai bendradarbiauti ir dėti visas pastangas, kad kiekviena Šalis galėtų laisvai ir tinkamai įgyvendinti teises ir pareigas, kylančias iš Sutarties.
49. Nei viena iš Šalių neturi teisės perduoti trečiajai šaliai sutartinių įsipareigojimų ir teisių be raštiško kitos Šalies sutikimo.
50. Šalys įsipareigoja ne vėliau kaip per 3 darbo dienas viena kitai pranešti apie jų rekvizitų, nurodytų Sutarties XII dalyje „Sutarties Šalių rekvizitai ir parašai“, pasikeitimą. Šalis, neįvykdžiusi šio reikalavimo, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.
51. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
52. Pranešimai, įspėjimai ar paskelbimai pateikiami Šalims Sutartyje nurodytais kontaktais.
53. Sutartis sudaryta dviem, vienodą teisinę galią turinčiais egzemplioriais: vienas – Užsakovui, vienas – Rangovui.
54. Šalys pareiškia, kad Sutartis atitinka jų valią, Sutarties prasmė ir pasekmės Šalims aiškios.
55. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.1 punktu, kai yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede (toliau – produktų sąrašas) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priede.
55.1. Tiekėjas, vykdydamas sutartį, privalo užtikrinti, kad visos darbams naudojamos medžiagos, gaminiai ir įranga atitiktų Lietuvos Respublikos aplinkos ministro patvirtintus minimalius aplinkos apsaugos kriterijus, taikomus statybinėms medžiagoms, medienai ir jos gaminiams, dažams bei patalpų apšvietimo produktams, galiojusius pasiūlymo pateikimo dieną.
55.1.1. Ne mažiau kaip 80 proc. statinyje naudojamos medienos, medienos medžiagų ir gaminių turi būti pagaminti iš medienos, gautos iš FSC, PEFC arba lygiavertėmis sistemomis sertifikuotų miškų.
55.1.2. Naudojami dažai turi atitikti minimalius aplinkos apsaugos kriterijus, nustatytus statybinėms medžiagoms.
55.1.3. Montuojamos elektros lempos turi atitikti viešiesiems pirkimams taikomus energijos vartojimo efektyvumo reikalavimus ir būti ne žemesnės nei aukščiausios energinio efektyvumo klasės, prieinamos Lietuvos rinkoje, kai tokia klasė nustatyta teisės aktuose.
Perkančioji organizacija bet kuriuo sutarties vykdymo laikotarpiu turi teisę pareikalauti, o Tiekėjas per 5 darbo dienas nuo prašymo gavimo dienos privalo pateikti dokumentus, įrodančius šių reikalavimų atitiktį.
	Atitiktį gali patvirtinti:
· FSC, PEFC arba lygiaverčių sertifikavimo sistemų sertifikatai, medienos kilmės deklaracijos, gamintojo pažymos;
· gaminių techniniai duomenų lapai, saugos duomenų lapai (SDS), eksploatacinių savybių deklaracijos (DoP), gamintojo deklaracijos;
· ES ekologinio ženklo (EU Ecolabel), „Nordic Swan“ ar kitų lygiaverčių ekologinių ženklų sertifikatai;
· energinio ženklinimo etiketės, energinio efektyvumo deklaracijos, gamintojo techninė dokumentacija;
· kiti lygiaverčiai dokumentai, patvirtinantys atitiktį nustatytiems minimaliems aplinkos apsaugos kriterijams.
56. Sutarties priedai yra neatskiriama Sutarties dalis. Sutarties priedai:
56.1. Lokalinė sąmata, priedas Nr. 1;
56.2. Tiekėjo pasiūlymas, priedas Nr. 2.

XII SKYRIUS
 SUTARTIES ŠALIŲ REKVIZITAI IR PARAŠAI
					
	    
UŽSAKOVAS

Anykščių rajono savivaldybės administracija  
Įstaigos kodas 188774637
J. Biliūno g. 23 , LT-29111 Anykščiai
Tel. (8 381) 58 041 faks.(8 381) 58 088 
El. p. info@anyksciai.lt
a.s. Nr. LT04 7182 1000 0013 0670, 
AB „Artea“ bankas 
Banko kodas 71821 

Administracijos direktorė
Vilma Vilkickaitė
	
RANGOVAS



	Parašas

	Parašas






4

